Får støtte av Magnus Slagsvold Støre

SKISTJERNE: Tanner Hall vant syv X Games gull. Han var påvirket av rusmiddel under alle. Her fra han vant X Games i Aspn 2007. FOTO: Geir Terje Ruud, VG

X Games-stjerne: – Brukt cannabis siden jeg var 18-19 år

Tanner Hall (32) har vunnet syv X Games-gull. Han innrømmer at han var påvirket av rusmiddelet cannabis alle gangene.

Herman Folvik

Øystein Jarlsbo

Oppdatert 22. mars 2016

Artikkelen er over fire år gammel

VG INFO: * Det er to forskjellige regelsett. Det er noe som heter «in-competition»-testing, og så er det noe som heter «out-of-competition»-testing. * Sistnevnte kan benyttes også på konkurransedager, men da tester man etter andre stoffer enn når det gjøres såkalt «in-competition»-testing. * «In-competition»-testing ble ikke gjennomført under X Games i Oslo. Dersom deltakerne likevel blir testet, brukes «out-of-competition»-testlistene, som ikke inneholder like mange konkurranseaktuelle stoffer som «in-competition»-listene. Vis mer

– Jeg brukte cannabis da jeg kjørte i X Games. Det hjelper med å takle stress, i tillegg til at det er fint for avslapning og som smertestillende etter konkurransen. Jeg vil ikke tenke tanken på å ikke kunne bruke middelet, sier Hall i et intervju med avisen The New Yorker.

– Du ville blitt overrasket om du visste hvor mange som gjør dette på et høyt nivå, forteller Hall, som kjørte sist på toppnivå i 2012 og deltok ikke i X Games i Oslo. Fri Flyt omtalte saken først i Norge.

X Games-sjefen: Brækhus brukt i politisk spill

Den amerikanske frikjøreren sier at rus-bruket er helt normalt i dette skimiljøet.

Fakta om cannabis * Cannabis er en fellesbetegnelse for de narkotiske stoffene som utvinnes av en underart av hamp, Cannabis sativa.

* Det er toppskuddene og hunnblomsterstanden som gir de forskjellige produktene: marihuana, hasjisj, hasjolje og andre cannabispreparater.

* Cannabis fremkaller en rus som er karakterisert av oppstemthet, en følelse av letthet, man «svever», tidsbegrepet og virkelighetsoppfatningen endres. Hallusinasjoner kan forekomme.

Kilde: Store norske leksikon Vis mer

– Jeg har brukt det siden jeg var 18–19 år gammel. Det har vært en del av skikjøring i lag tid. Mange utøvere bruker marihuana for en god grunn, sier 32-åringen, som vant sine gull i superpipe, slopestyle og big air.

I forkant av X Games i Oslo ble det mange reaksjoner da Norges Skiforbund trakk seg fra samarbeidsavtalen med arrangørene TV 2 og ESPN. Grunnen var manglende antidopingarbeid.

Magnus Slagsvold Støre, sønn av Arbeiderparti-leder Jonas Gahr Støre og tidligere skitrener, forsvarer Halls.

– Saken rundt «doping» og X Games er et godt eksempel på det etablerte idrettssystemenes manglende forståelse og respekt for de egenorganiserte idrettenes unike historie og kultur. I likhet med de største legendene innenfor snowboard, skateboard, surfing og andre egenorganiserte idretter har cannabis vært en viktig del av Tanner Halls karriere og det er respektløst å prøve og diskreditere han på dette grunnlaget, skriver Støre i en melding til VG.

– Samtidig er det en interessant problemstilling nå som sporter som ellers har vært bedrevet i idrettsverdens og samfunnets yttergrenser har blitt tatt inn i det olympiske flomlyset. Spørsmålet er om møtet mellom det organiserte og det fri ender med en ødeleggende og destruktiv maktkamp, eller som noe kan berike begge parter. Gjør det det vil det også bidra med støtte til de millioner av barn og unge som bedriver disse sportene i en tid der frafallet i direkten utgjør en av de største truslene mot folkehelsen, fortsetter Støre.

X Games er et arrangement som ikke står på den etablerte idrettsverdenens internasjonale terminliste, og arrangøren ESPN tillater ikke såkalt in competition-dopingtester (se faktaboks i saken).

VGs journalist med analyse: Derfor kranglet de om X Games

– Vi kan ikke støtte et arrangement som ikke følger antidopingbestemmelsene. I Norge må norsk idretts verdier ligge i bunn. X Games i Norge uten dopingkontroller er et tilbakesteg for en ren idrett og idrettens likhetsprinsipp. Det kan ikke vi identifisere oss med, sa Erik Røste, president i Norges Skiforbund.

– Det er kun i X Games at stimulerende og narkotiske stoffer er tillatt. Jeg kan se for meg at utøvere ønsker å være mer vågale, uredde og årvåkne. Det er opplagt en konkurranse hvor det er noe å vinne på å være dopet. Jeg er glad for at Skiforbundet har tatt det grepet de har gjort og vist hvilke verdier som gjelder i norsk idrett, sa Anders Solheim, daglig leder i Antidoping Norge, i februar.

Freestylestjerne tatt for billedjuks: – Føler meg som en stortaper akkurat nå

Han var skeptisk til hvilke forbilder X Games-utøverne er.

– Det sender dårlige signaler til ungdom. Det er et dårlig signal å sende til entusiastisk norsk ungdom som vil drive med snowboard og skateboard, mente Solheim.

Bakgrunn: Antidopingsjef refser X Games-arrangørene: – Sender dårlige signaler til ungdom

VG Sportens påskepodcast: Stjernespissen som skaper kommentatortrøbbel

Publisert: 21.03.16 kl. 12:25 Oppdatert: 22.03.16 kl. 08:21

Les også

Mer om X-games Doping